**РЕШЕНИЕ № ПВ – 42 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Създаване на насаждения от маслодайна роза, изграждане на полиетиленови неотопляеми тунели и напоителна система“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти № 21169.5.9, 21169.5.15, 21169.5.14, 21169.5.21, 21169.5.28, 21169.5.29, 21169.5.30, 21169.5.34, 21169.14.49 и 21169.14.50, землище на с. Динк, Община Марица, област Пловдив.

**Възложител: Марвел Агро** **ЕООД,** ЕИК 200694181, с. Динк, ул. Васил Левски 15, Община Марица.

**Характеристика на инвестиционното предложение:**

Инвестиционното предложение предвижда:

* Създаване на насаждния от рози на площ 89.191 дка от тях 79.193дка поливни (в имоти № 21169.5.14, 21169.5.28, 21169.5.29, 21169.5.30 и 54,199дка от имот 21169.5.34) и неполивни 9,998 дка (в имоти № 21169.14.49 и 21169.14.50).
* Изграждане на полиетиленови неотопляеми тунелни оранжерии за отглеждане на ягоди и босилек на площ 4,947 дка (в имот № 21169.5.15)
* Изграждане на напоителната система (капково напояване) на площ от 139.992 дка, а именно: съществуващи насаждения от круши 10 дка (част от имот № 21169.5.34), дюли 10 дка (част от имот № 21169.5.34), ягоди 9,998 дка (имот № 21169.5.15), десертни лозя 5,003 дка (имот № 21169.5.21), малини 25,8 дка (част от имот № 21169.5.34 – 15,8 дка и имот № 21169.5.9 – 9,998 дка) и предвидените за засаждане маслодайни рози на площ 79,193 дка.

Предвижда се необходимите водни маси за напояване да се осигурят от съществуващ сондажен кладенец, с издадено разрешително за водоползване № 31520159/30.11.2015 на БД ИБР Пловдив с титуляр Марвел Агро ЕООД.

Не се предвижда промяна на съществуващата пътна инфраструктура. Транспортният достъп до имотите ще се осъществява по съществуващи полски пътища.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в който се предвижда да се реализира инвестиционното предложение **не попадат** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● При изграждането и експоатацията на оранжериите и системата за капково напояване не се предполага замърсяване и дискомфорт на околната среда. Хумусният пласт няма да бъде нарушен, тъй като ще бъдат изрвършени изкопни работи само в местата на поставяне на металната конструкция (за укрепване), както и при полагане на разпределителните тръбопроводи, след което хумусът ще бъде разстелен отново над изкопите.

* + - * Осъществяването на системата за капково напояване ще има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
* Не се очаква въздействие върху атмосферния въздух, тъй като инвестиционното намерение не предвижда наличие на горивна инсталация. Помпите към на напоителната система ще се захранват с електричество.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● Характеристиките на предлаганата дейност не създават предпоставки за засягане на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Река Стряма”.
* Поради отдалечеността на имотите от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на оранжериите и системата за капково напояване, е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване на терена.
* Монтирането на системата за капково напояване ще осигури ефективно отглеждане на насажденията с минимален разход на вода.
* Въздействието върху повърхностните води ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* С писмо изх. № 958/08.02.2017г. РЗИ-Пловдиве определила, че не се очаква да възникне риск за човешкото здраве при реализация на инвестиционното намерение.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и са представени копия от документацията на Община Марица и Кметство с.Динк. Община Марица и Кметство с.Динк са информирали за липсата на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 07.03.2017г.**

*Директор на РИОСВ - Пловдив*